Al Voltant de la Ciència reprén el cicle amb una conferència sobre el coronavirus
21 de setembre de 2020

El cicle de conferències divulgatives ‘Al Voltant de la Ciència’ reprén la seua activitat aquest divendres, 25 de setembre, amb una xarrada especial entorn de la pandèmia global provocada pel Covid-19. Amb l'arribada d'aquest coronavirus que condiciona les nostres vides i davant l'al·luvió d'informacions falses que circulen pels diferents canals de comunicació, és necessari comptar amb veus autoritzades i expertes dels qui treballen colze a colze per a véncer-lo.

En aquest cas l'esdeveniment, que se celebrarà a les 19 hores en el Nou Espai del Centre Sociocultural, comptarà amb la participació d'especialistes de diferents departaments de l'Hospital Arnau de Vilanova. La Dra. Empar Mayordomo, Subdirectora mèdica, el Dr. Juan José Soler, Cap de servei de Pneumologia, el Dr. Antonio Bueno, metge d'Atenció Primària i el Dr. Fernández González Candelas, Catedràtic de genètica de la Universitat de València i investigador del Consell Superior d'Investigacions Científiques (CSIC), explicaran en primera persona la seua experiència enfront de la malaltia.

L'acte, al qual s'haurà d'accedir amb mascareta i que tindrà aforament limitat a 50 persones per a mantindre la distància de seguretat, estarà presentat pel director del cicle, Daniel Ramón i moderat per Lluís Andrés.

Tal com ha explicat la regidora de Cultura, Eva Santafé, d'aquesta manera s'inicia l'agenda d'aquesta nova temporada en la qual s'ha buscat mantindre el nivell cultural amb activitats literàries, musicals, exposicions, cinema i teatre “on la premissa fonamental és que siga segura i mantinga totes les garanties sanitàries enfront el Covid-19”.